**KARJERO PAKRANTĖS JURBARKO M. SUTVARKYMO IR ĮVEIKLINIMO PROJEKTAVIMO PASLAUGŲ UŽDUOTIS**

**(TECHNINĖ SPECIFIKACIJA)**

| **Eil. Nr.** | **Pavadinimas** | **Reikalavimai** |
| --- | --- | --- |
| **I. Bendra informacija apie pirkimo objektą** | | |
| 1. | Statytojas (Užsakovas) | Jurbarko rajono savivaldybės administracija  Dariaus ir Girėno g. 96, 74187 Jurbarkas  kodas 188713933 |
| 2. | Pirkimo objektas | **Karjero pakrantės Jurbarko mieste sutvarkymo ir įveiklinimo projekto parengimas**:   * Projektinių pasiūlymų (toliau – PP) parengimas; * Paslaugos, susijusios su projektavimo paslaugomis (būtini tyrimai, sąlygų gavimas ir suderinimas); * Viešinimo procedūrų atlikimas; * Statybą leidžiančio dokumento (toliau – SLD) gavimas. * Techninio darbo projekto (toliau – TDP) parengimas; * Teigiamos TDP ekspertizės išvados gavimas; * TDP įgyvendinimo priežiūra. |
| 3. | Projekto pavadinimas | **Karjero pakrantės Jurbarko mieste sutvarkymo ir įveiklinimo projektas.** |
| 4. | Statinio adresas | Buvusio karjero pakrantė tarp Muitinės g. 2 ir Muitinės g. 16 adresais pažymėtuose žemės sklypų Jurbarko mieste. |
| 5. | Statinių grupės sudėtis | Nesudėtingi I ir II kategorijos inžineriniai statiniai:  **1. Statiniai ir įrenginiai ant kranto:**  1.1. Postas gelbėtojams;  1.2. Amfiteatro tipo terasa renginiams;  1.3. Persirengimo kabinos;  1.4. WC su dušais;  1.5. Tinklinis pliažo aikštynas (18 x 9);  1.6. Tenisas pliažo aikštynas (18 x 9);  1.7. Automobilių aikštelė (Muitinės g. 14A sklype);  1.8. Suoliukai, gultai;  1.9. Atliekų surinkimo konteineriai;  1.10. Teritorijos apšvietimas ir video stebėsena;  1.11. Vaikų žaidimų aikštelės;  1.12. Slipas valčių ir gelbėjimo įrangos nuleidimui į vandenį;  1.13. Stacionari krantinė (apie 460 m ilgio):  1.13.1. pasivaikščiojimams (jungianti abi tvarkomas pažeistas teritorijas, pagal parengtus sprendinius);  1.13.2. dalis krantinės pritaikoma valčių prisišvartavimui (žiemos metu puiki vieta pačiūžų mėgėjams prisėsti, keičiant avalynę).   1. **Vandenyje atskiriama ir atribojama dalis akvatorijos:**     1. Mažamečių vaikų maudymuisi;    2. Suaugusių maudymuisi;    3. Vandensvydžiui (25-30 x 20);    4. Plaukimo takai (25 x 1,2) x 4-6);   2.3. Šuolių bokštas.  **3. Funkcinių zonų (vietų) numatymas laikiniems kilnojamiems įrenginiams:**  3.1. Saunos įrengimui;  3.2. Valčių ir vandens dviračių ir kt. įrangos nuomai;  3.3. Nuomojamos įrangos saugojimui; |
| 6. | Statinio(-ių) ar statinių grupės paskirtis ir bendrieji (techniniai irpaskirties) rodikliai | Inžinerinių statinių grupės - Kiti inžineriniai statiniai  Inžinerinių statinių pogrupiai (paskirtis) - Kitų transporto statinių  Susiekimo komunikacijų statiniai, pogrupis (paskirtis) - Gatvių, grupė Inžineriniai tinklai, pogrupiai (paskirtys) - Nuotekų šalinimo tinklų ir Elektros tinklų, grupė Kiti inžineriniai statiniai, pogrupiai (paskirtys) – sporto ir kitos paskirties. |
| 7. | Statiniostatybos rūšis | **Nauja statyba.** |
| 8. | Statinių kategorija | Nesudėtingi I ir II kategorijos inžineriniai statiniai. |
| 9. | Esamos statinio konstrukcijos, jų funkcinė paskirtis | Bendro naudojimo teritorija su veja ir pavieniais medžiais buvusio karjero pakrantėje. |
| 10. | Lėšų dydis projekto realizavimui | Nenurodoma, nes bus apsisprendžiama svarstant projektinius pasiūlymus. |
| **II. Perkamų paslaugų apimtis ir trukmė** | | |
| 11. | Perkamų paslaugų apimtis: | **TDP parengimo sudedamosios dalys:**   * bendroji [BD]; * architektūrinė [A]; * sklypo planas [SP] * susisiekimo [S]; * vandentiekio [V] * lietaus nuotekų šalinimo [VN]; * fekalinės nuotekos [FN] * elektrotechnikos [E]; * pasirengimo statybai ir statybos darbų organizavimo[SO]; * statybos skaičiuojamosios kainos nustatymo ir darbų kiekio žiniaraščiai [SSK]; * kitos reikalingos projekto dalys (atsižvelgiant į projektavimo metu atsiradusius poreikius). * kiti reikalingi sprendiniai ir (ar) skaičiavimai atsižvelgiant į specialiuosius reikalavimus (jei bus išduoti) ir kitos reikalingos projekto dalys (atsižvelgiant į projektavimo metu atsiradusius poreikius).   **PASTABA:**  Paslaugų teikėjas atsako už rūpestingą visų dokumentų išnagrinėjimą, už patikimos informacijos apie visas sąlygas bei įsipareigojimus, galinčius turėti įtakos pasiūlymo sumai ar pobūdžiui arba paslaugų atlikimui, pateikimą. Iš laimėjusio konkursą Paslaugų teikėjo nebebus priimtas joks reikalavimas pakeisti pasiūlymo kainą arba sąlygas, grindžiamas klaidomis ar praleidimais. |
| 11.1. | Projektavimo paslaugos | **Tikslas: buvusio karjero teritorijos sutvarkymas įveiklinimui sukuriant būtiną infrastruktūrą:**  **1. Statiniai ir įrenginiai ant kranto:**  1.1. Postas gelbėtojams;  1.2. Amfiteatro tipo terasa renginiams;  1.3. Persirengimo kabinos;  1.4. WC su dušais;  1.5. Tinklinis pliažo aikštynas (18 x 9);  1.6. Tenisas pliažo aikštynas (18 x 9);  1.7. Automobilių aikštelė (Muitinės g. 14A sklype);  1.8. Suoliukai, gultai;  1.9. Atliekų surinkimo konteineriai;  1.10. Teritorijos apšvietimas ir video stebėsena;  1.11. Vaikų žaidimų aikštelės;  1.12. Slipas valčių ir gelbėjimo įrangos nuleidimui į vandenį;  1.13. Stacionari krantinė (apie 460 m ilgio):  1.13.1. pasivaikščiojimams (jungianti abi tvarkomas pažeistas teritorijas, pagal parengtus sprendinius);  1.13.2. dalis krantinės pritaikoma valčių prisišvartavimui (žiemos metu puiki vieta pačiūžų mėgėjams prisėsti, keičiant avalynę).   1. **Vandenyje atkiriama ir atribojama dalis akvatorijos:**     1. Mažamečių vaikų maudymuisi;    2. Suaugusių maudymuisi;    3. Vandensvydžiui (25-30 x 20);    4. Plaukimo takai (25 x 1,2) x 4-6);   2.3. Šuolių bokštas.  **3. Funkcinių zonų (vietų) numatymas laikiniems kilnojamiems įrenginiams:**  3.1. Saunos įrengimui;  3.2. Valčių ir vandens dviračių ir kt. įrangos nuomai;  3.3. Nuomojamos įrangos saugojimui;  **Alternatyvius architektūrinius sprendinius suderinus su Statytoju** **(Užsakovu), projektuojamos kitos projekto dalys**, pagal Statybos įstatymo, STR 2.06.04:2014 „Gatvės ir vietinės reikšmės keliai. Bendrieji reikalavimai“, STR 1.04.04:2017 „Statinio projektavimas, projekto ekspertizė“ ir kitų norminių teisės aktų reikalavimus.  Projekto sprendiniai (pateikti techninėse specifikacijose, aiškinamuosiuose raštuose, brėžiniuose) turi būti tarpusavyje susieti, atskiruose projekto dokumentuose bei tarp atskirų projekto dalių neturi prieštarauti vieni kitiems, ypač atkreipiant dėmesį į projekto dokumentų – projekto sąnaudų kiekio žiniaraščių – kiekių duomenų atitiktį projekto sprendiniams.  Projekto sprendinių apimtis ir detalumas turėtų būti pakankamas, kiek reikalauja statybos techniniai reglamentai. Taip pat vengtinas statybos taisyklių ar mokslo vadovėlių standartinių statybos darbų technologinių procesų, procedūrų, praktikos nuostatų, kurios nesusijusius su konkrečiais projekto sprendiniais, kopijavimas. Tokie aprašymai paprastai gali būti įtraukiami, jeigu projekto sprendinys reikalauja ypatingų atitinkamų technologijų.  **Į projektavimo paslaugos apimtį įeina Projekto pataisymai pagal užsakovo pastabas**, pagal Projekto ekspertizės akto privalomas pastabas, pagal šį Projektą tikrinusių institucijų, subjektų (jų padalinių) pastabas, taip pat Projekto klaidų, pastebėtų viešųjų pirkimų procedūrų Rangos darbams įsigyti ir rekonstravimo-statybų metu, taisymai.  **Projektas turi užtikrinti konkurenciją ir nediskriminuoti tiekėjų** (prekių tiekėjų, paslaugų teikėjų, rangovų), todėl parengtame projekte negali būti nurodytas konkretus modelis ar šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms.  Projekto sprendiniai privalo būti ekonomiškai pagrįsti ir racionalūs.  Pilnai parengti projektinę dokumentaciją Rangos pirkimo procedūroms (tame tarpe ir konkursinių žiniaraščių parengimą);  Teikti konsultacijas (tiek raštu, tiek žodžiu) dėl Projekto sprendinių Užsakovui vykdant Rangovo parinkimo procedūras viešųjų pirkimų būdu (tokios konsultacijos, įskaitant, bet neapsiribojant, apima pagalbą atsakant į minimų procedūrų metu pateiktus paklausimus, susijusius su Projekto sprendiniais). Paslaugų teikėjas įsipareigoja ne vėliau kaip per 2 (dvi) darbo dienas raštu atsakyti Užsakovui elektroninėmis priemonėmis į pateiktus paklausimus.  Paslaugų teikėjas privalo neatlygintinai pataisyti projektinių pasiūlymų sprendinius projekto įgyvendinimo metu, jeigu statybos darbų pirkimo metu bus nustatytos klaidos, neatitikimai tarp projekto dalių ar kiti techninių sprendinių trūkumai. |
| 11.2. | Projektinių sprendinių suderinamumas | Projektinių pasiūlymų sprendiniai (pateikti techninėse specifikacijose, aiškinamuosiuose raštuose, brėžiniuose) tarpusavyje būtų susieti, atskiruose projekto dokumentuose bei tarp atskirų projekto dalių neturi prieštarauti vieni kitiems, **ypač atkreipiant dėmesį į projekto dokumentų – projekto sąnaudų kiekio žiniaraščių – kiekių duomenų atitiktį projekto sprendiniams.**  Projekto sprendinių techninės specifikacijos nustato esminius (būtinus) parametrus dėl kokybinių reikalavimų statybos darbams ir produktams, taip pat ir galimas leistinų nukrypimų (jei taikytina ir įmanoma) ribas ir sąlygas. Statybos produktų esminės charakteristikos nustatomos darniosiose techninėse specifikacijose (darniuosiuose standartuose ir Europos vertinimo dokumentuose), susijusiose su naudojimo paskirtimi, atsižvelgiant į esminius statinių reikalavimus.  Projektiniai pasiūlymai turi užtikrinti konkurenciją ir nediskriminuoti tiekėjų (prekių tiekėjų, paslaugų teikėjų, rangovų).  Projektiniuose sprendiniuose negali būti nurodytas konkretus modelis ar šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekės ženklas, patentas, tipai, konkreti kilmė ar gamyba, dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti, taip pat vengtinas pernelyg didelis ir perteklinis projektinių sprendinių detalizavimas, konkrečių techninių brošiūrų kopijos, kurie neleistų užtikrinti plačios konkurencijos. |
| 11.3. | Kitos paslaugos, susijusios su projektavimo paslaugomis | **Pavedama paslaugos teikėjui užsakyti ir gauti:**  1. Esant poreikiui atlikti esamų statinių statybinius tyrinėjimus ar ekspertizes;  2. Gauti prisijungimo ir kitas specialiąsias sąlygas projektavimui teisės aktų nustatyta tvarka;  3. Suderinti sprendinius su sąlygas išdavusiomis institucijomis;  4. Parengti projektinius pasiūlymus ir suderinti su Užsakovu, informuoti visuomenę, teisės aktų nustatyta tvarka;  5. Kartu su projektiniais pasiūlymais pateikti preliminarias sąmatas (sustambintų statybos darbų kainų apskaičiavimus);  6. Statybą leidžiantį dokumentą.  7. Gauti teigiamą ekspertizės išvadą. |
| 11.4 | Projekto vykdymo priežiūra | Projekto įgyvendinimo priežiūra vykdoma visą techninio darbo projekto įgyvendinimo laiką ir priežiūra pradedama vykdyti nuo Rangos darbų sutarties įsigaliojimo ir vykdoma iki statybos užbaigimo akto ir / ar susijusių dokumentų patvirtinimo institucijose dienos bei Kadastrinės bylos suformavimo ir/ar VĮ Registrų centras nekilnojamo išrašo su galutinių rekonstravimo-naujos statybos darbų užregistravimo ir pateikimo Užsakovui momento / šių bei susijusių statinių registravimo dienos.  Pateikiami dokumentai, vadovaujantis STR 1.06.01:2016 „Statybos darbai. Statinio statybos priežiūra“ reikalavimais ir kitais norminiais teisės aktais bei projekto įgyvendinimo priežiūra fiksuojamas atitinkamais įrašais e- Statybos dabų žurnale.  Paslaugos teikėjas projekto vykdymo priežiūrai privalo skirti pagal poreikį, deleguojant į statybvietę (ar kitą Užsakovo nurodytą vietą) reikiamą skaičių Projekto dalies vadovų (priklausomai nuo vykdomų darbų srities), fiksuojant atvykimą ir priežiūros vykdymo rezultatus elektroniniame statybos darbų žurnale, ir užtikrinti operatyvų iškilusių klausimų statybos metu sprendimą Paslaugų teikėjo kompetencijos ribose.  Paslaugų teikėjas privalo teikti patarimus (įskaitant ir privalomus nurodymus) ir bet kokius paaiškinimus Užsakovui ir/ar Rangovui ir/ar jų įgaliotiems asmenims, susijusius su Projektu ir/ar jo dalimis, sprendinių įgyvendinimu, teikti rekomendacijas ir imtis visų būtinų veiksmų, siekiant užtikrinti visišką statybos ir susijusių darbų (pvz. apdailos darbų) atitikimą Paslaugų teikėjo parengtam Projektui, teikti patarimus Užsakovui tais atvejais, kai Rangovas nevykdo Paslaugų teikėjo rekomendacijų ir/ar nurodymų, o būtent, kai Rangovas pažeidžia Paslaugų teikėjo ir/ar tiesiogiai Užsakovo teises, imtis visų būtinų veiksmų, siekiant ištaisyti aptiktas / pastebėtas, keičiamas Projekto klaidas, jeigu jos atsirado dėl Paslaugų teikėjo sprendinių;  Vykdyti Rangovo vykdomų darbų kokybės kontrolę projektavimo atitikties lygmeniu, užtikrinant tinkamą sprendinių įgyvendinimą. |
| 11.5 | Paslaugų teikimo pradžia ir trukmė | Paslaugų teikimo pradžia skaičiuojama nuo sutarties įsigaliojimo dienos ir turi būti baigta per 10 metų:  1. Viso projektavimo paslaugų teikimo trukmė 6 mėn., kurių tarpe:  1.1. Projektinių pasiūlymų (toliau – PP) rengimo trukmė 3 mėn.;  1.2. Viešinimo procedūrų atlikimas ir SLD išdavimo trukmė 2 mėn.;  1.3. TDP rengimo trukmė 1 mėn.;  2. Projekto įgyvendinimo priežiūra vykdoma visą rangos darbų vykdymo laikotarpį (nuo rangos darbų sutarties įsigaliojimo datos iki atliktų darbų perdavimo-priėmimo akto pasirašymo dienos), bet ne ilgiau, kaip 29 mėn.  3. Per 10 kalendorinių dienų nuo Sutarties įsigaliojimo dienos Paslaugų teikėjas privalo parengti ir su Užsakovu suderinti bei pasirašyti detalų projektavimo paslaugų teikimo grafiką, kuriame turi atsispindėti visų Projekto sudėtinių dalių rengimo etapai ir su tuo susiję darbai; |
| **III. Reikalavimai projektavimo paslaugoms** | | |
| 12. | Projekto rengimo dokumentams taikomiteisės aktai, normatyviniai statybos techniniai dokumentai bei normatyviniai statinio saugos ir paskirties dokumentai, teritorijų planavimo dokumentai. | **STR 1.04.04:2017** „Statinio projektavimas, projekto ekspertizė“.  **STR 2.06.04:2014** „Gatvės ir vietinės reikšmės keliai. Bendrieji reikalavimai“.  **STR 1.05.01:2017** „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“.  **Jurbarko miesto teritorijos bendrasis planas** patvirtintas Jurbarko rajono savivaldybės Tarybos 2023 m. birželio 29 d. sprendimu Nr. T2-191, teritorijų planavimo dokumentų registro registracijos Nr. T00089608 |
| 13. | Funkciniai (paskirties) ir naudojimo (eksploataciniai) reikalavimai statiniui (statinių grupei) | **Sprendiniai turi atitikti** ir būti orientuoti į stabilios ekosistemos išsaugojimą ir sustiprinimą, kurtų žmogui palankią aplinką, patrauklią urbanistinę erdvę, pagausintų ir apjungtų į bendrą visumą gatvės pėsčiųjų takų dangas, želdinius bei augaliją, atskirtų gatvės dalis želdiniais.  Projektuojant pėsčiųjų takus turi būti išpildyti universalaus dizaino reikalavimai (ŽN).  Esamos nelaidžios šaligatvių dangos maksimaliai keičiamos į laidžias, tačiau išpildant galiojančių statybos techninio reglamento (STR) reikalavimus patogiam visų grupių lankytojų naudojimui (ŽN, ratukinėms priemonėms ir kt.). Laidžios dangos derinamos su nelaidžiomis numatomose intensyvesnių pėsčiųjų srautų vietose.  Galimi laidžių dangų variantai: epoksidine derva surišta skalda, ažūrinės betono trinkelės, šviesios spalvos laidus asfaltas arba sutankinta skalda.  Esant galimybei, įrengti patogių vietų ilgesniam poilsiui, ergonomiškų suolų su atlošais. |
| 14. | Reikalavimai susiję su „Žaliųjų pirkimų“ nuostatų įgyvendinimu bei statinio tvarumo kriterijai | Projekte turi būti numatyti ne mažiau kaip du  Aplinkos apsaugos kriterijai, vykdant žaliuosius pirkimus, vadovaujantis tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 26.2 punkte (aktualia redakcija; toliau – Tvarkos aprašas) nustatytų minimalių aplinkos apsaugos kriterijų. Taip pat vadovaujantis Tvarkos aprašo 26.3 punktu, Projekte turi būti numatyti minimalūs aplinkos apsaugos kriterijai kelio elementams (jei taikoma) („Kelio ženklai, ženklinimas ir triukšmo užtvaros“, „Gatvių apšvietimo įranga“, „Kelių eismo signalai“) vadovaujantis Tvarkos aprašo 27, 28, 29 punktais. Nustačius, kad Teikėjas šiame punkte nustatyto reikalavimo nesilaiko, Teikėjui taikoma Sutartyje nurodyta atsakomybė. |
| 15. | Universaliojo dizaino principų taikymo reikalavimai | **Projekte turės būti įgyvendinti universaliojo dizaino principai, pritaikant judėjimo, regėjimo, klausymosi negalioms būtinus takus, įėjimus, patalpas, produktus ir paslaugas atsižvelgiant į visų žmonių amžių, dydį ir galimybes**.  Privaloma universalaus dizaino taikymas ir neįgaliųjų socialinės integracijos reikalavimai:  - visų lygybė – ta pačia aplinka ir produktais gali naudotis ir ribotus funkcinius gebėjimus turintys asmenys, tai yra jie neišskiriami iš visų kitų;  - paprastas ir intuityvus naudojimas – lengvai suprantama, kaip naudotis daiktu, orientuotis aplinkoje;  - optimalus dydis ir erdvė – tinkamas erdvių, statinių ir produktų plotis, aukštis, dydis;  - vientisumas – trasos maršruto prieinamumas ir tinkamumas visiems turi būti vientisas, nenutrūkstamas pereinant iš vienos vietos į kitą;  - lankstumas – galimybė tą patį naudojamą dalyką prisitaikyti pagal individualius poreikius (pvz. reguliuoti aukštį);  - mažiausios jėgos sąnaudos – aplinka ir produktais gali pasinaudoti ir mažesnę fizinę jėgą turintys asmenys;  - vientisumas – trasos maršruto prieinamumas ir tinkamumas visiems turi būti vientisas, nenutrūkstamas pereinant iš vienos vietos į kitą. |
| 16. | Nurodymai sprendinių derinimui, jų pritarimui ir pan. | **Tik suderinus su Statytoju (Užsakovu) architektūrinės ir sklypo plano dalių sprendinius, projektuojamos kitos dalys.**  Prieš užsakovui tvirtinant Projektą ar jam pritariant pristatyti parengtą Projektą, Projektuotojas turi pakomentuoti pagrindinius projektinius sprendinius bei nurodyti Projekto sprendinių atitiktį projektavimo užduočiai. Projekto patvirtinimas reiškia Užsakovo pritarimą parengtam Projektui, bet neatleidžia projektuotojo nuo atsakomybės už normatyvinę Projekto kokybę. |
| 17. | Statinio ar statinių grupės projektavimo ir statybos eiliškumas | **TDP rengimas vykdomas dviem etapais:**  **1. etapas – Projektinių pasiūlymų (PP etapas) (parengiant projekto dalis ir preliminarų statinių statybos kainos paskaičiavimą, atliekant viešinimo procedūras ir gaunat SLD;**  **2. etapas – Techninio darbo projekto (TDP etapas), pateikiant Statytojui (užsakovui) visas projekto dalis ir ekspertizės teigiamą išvadą.**  **Projekto įgyvendinimą, numatant keliais etapais.** |
| 18. | Reikalavimai projekto rengimo dokumentų kalbai | Projektas rengiamas ir pateikiamas Lietuvos Respublikos valstybine **lietuvių kalba.** |
| 19. | Nurodymai statinio projekto dokumentų komplektavimui, įforminimui ir pateikimui | **Po statybą leidžiančio dokumento gavimo ir techninio darbo projekto patvirtinimo kartu su projektavimo paslaugų perdavimo-priėmimo aktu pateikiami šie dokumentai:**  - 2 (du) egz. su el. parašais elektroninėse laikmenose. Elektronines projekto versijas pateikti PDF ir JPG formatu ir papildomai – grafines dalis DWG formatu.  - Sąmatą pateikti SISTELA programoje skaitmeninėje laikmenoje, pasirašytą el. parašu.  Kiekvienos rinkmenos tekstinio ar grafinio dokumento minimalus raiškos reikalavimas – 200 dpi, maksimalus rinkmenos dydis – 30 MB; galimi rinkmenos tekstinių ar grafinių dokumentų formatai – \*.pdf, \*.jpg, \*.png.“.  Teikiamoje kompiuterinėje laikmenoje su el. parašais patvirtintomis statinio projekto rinkmenomis, maksimalus kiekvienos el. parašu patvirtintos rinkmenos dydis – 30 MB; galimi el. parašu patvirtintų rinkmenų tekstinių ar grafinių dokumentų formatai – docx, pdf, jpg, png. |
| 20. | Ekspertizės atlikimas | Esant poreikiui, projekto ekspertizę organizuoja Statytojas, o Projektuotojas privalo pataisyti projektą pagal ekspertizės akte nurodytas pagrįstas privalomas pastabas.  Ekspertizės ir galimų archeologinių žvalgymų ar tyrimų laikas neįskaičiuojamas į paslaugų atlikimo terminus. |

**UŽSAKOVO PATEIKIAMI DUOMENYS IR DOKUMENTAI**

|  |  |  |
| --- | --- | --- |
| **Etapas** | **Užsakovo pateikiami dokumentai** | **Lapų sk.** |
| Projektiniai pasiūlymai | Funkcinių zonų ir etapu schema | 1 lapas |
| NT Registras 44\_3522429 (Muitinės g. 2, Jurbarkas) | 2 lapai |
| NT Registras 44\_2051771 (Muitinės g. 14A, Jurbarkas) | 2 lapai |
| NT Registras 44\_2048608 (vandens telkinys) | 4 lapai |
| NT Registras 44\_2034163 (Muitinės g. 16B, Jurbarkas) | 3 lapai |
| NT Registras 44\_1415906 (Muitinės g. miškų ūkio rekreacinis sklypas) | 2 lapai |
| NT Registras 44\_1415901 (Muitinės g. miškų ūkio rekreacinis sklypas) | 2 lapai |
| SPRENDINIAI karjero pakranciu tvarkymui | 11 lapų |
|  |  |

**REIKALAVIMAI PROJEKTAVIMO PASLAUGŲ SUTEIKIMO REZULTATUI**

|  |  |
| --- | --- |
| **Etapas** | **Projektuotojo pateikiami dokumentai** |
| **Projektiniai pasiūlymai** | Aiškinamasis raštas, kuriame nurodoma statinio ar jo dalies statybos vieta, statinio ar jo dalies pagrindinė naudojimo paskirtis (kai keičiama statinio ar jo dalies naudojimo paskirtis nurodoma esama ir būsima paskirtys), statinio techniniai ir paskirties rodikliai, statybos rūšis, projektuojamų statinių sąrašas (jei aprašoma statinių grupė), paaiškinami ir pagrindžiami projektinių pasiūlymų sprendiniai. |
| Grafinė dalis (brėžiniai). |
| Projektinių pasiūlymų vaizdinė informacija (statinių su gretima urbanistine aplinka vizualizacija arba maketas). |
| Pateikiama išvardintų dalių projektinių pasiūlymų sprendiniai, parengti vadovaujantis STR 1.04.04:2017 „Statinio projektavimas, projekto ekspertizė“ reikalavimais ir kitais norminiais teisės aktais:   * bendroji [BD]; * sklypo sutvarkymas [SP]; * architektūrinė [A]; * susisiekimo [S]; * lietaus nuotekų šalinimo [VN]; * vandentieki [V]; * fekalinių nuotekų [FN]; * elektrotechnikos [E]; * pasirengimo statybai ir statybos darbų organizavimo [SO]; * statybos skaičiuojamosios kainos nustatymo ir darbų kiekio žiniaraščiai [SSK]; * kiti reikalingi sprendiniai ir (ar) skaičiavimai atsižvelgiant į specialiuosius reikalavimus (kai jie išduoti) ir kitos reikalingos projekto dalys (atsižvelgiant į projektavimo metu atsiradusius poreikius). * Statybą leidžiantis doku mentas. |
| **Techninis darbo projektas** | * Pateikiama išvardintų dalių projektiniai sprendiniai, parengti vadovaujantis STR 1.04.04:2017 „Statinio projektavimas, projekto ekspertizė“ reikalavimais ir kitais norminiais teisės aktais: * bendroji [BD]; * sklypo sutvarkymas [SP]; * architektūrinė [A]; * susisiekimo [S]; * lietaus nuotekų šalinimo [VN]; * vandentieki [V]; * fekalinių nuotekų [FN]; * elektrotechnikos [E]; * pasirengimo statybai ir statybos darbų organizavimo[SO]; * statybos skaičiuojamosios kainos nustatymo ir darbų kiekio žiniaraščiai [SSK]; * Statinio statybos skaičiuojamoji kaina (pagal SISTELA programą); * Gaunamas teigiamas TDP ekspertizės aktas.   **Bendruoju atveju projekto dokumentai yra (viršenybės tvarka):**   * techninės specifikacijos; * aiškinamieji raštai; * brėžiniai; * darbų kiekių žiniaraščiai. |

|  |  |
| --- | --- |
| **Pirkimo vykdytojas**  **(Statytojas / Užsakovas)**    Parašas    Data | Infrastruktūros ir turto skyriaus vedėjo pavaduotojas-vyriausiasis architektas    Saulius Lapėnas    Parašas    Data |